Det var lidt af en drøm, der gik i opfyldelse for Anders Thornfeldt Jensen, da han i 2015 blev ansat og oplært til at køre sygetransport for ambulancefirmaet Bios.

Han har manglet den ene underarm fra fødslen, men det var ingen hindring, for man kan sagtens køre sygetransporter uden.

Sådan lyder anklagerne mod Falck Ifølge Konkurrence- og Forbrugerstyrelsen brugte Falck disse metoder til at sværte Bios: Etablering og brug af en gruppe på et socialt medie Formidling af negative historier om Bios Mobilisering af ambassadører for Falck Brug af interne nyhedsbreve Brugen af stationsledere og tillidsmænd m.fl. Kilde: Konkurrence- og Forbrugerstyrelsen

- Jeg var rigtig glad. Jeg har altid godt kunnet tænke mig at blive ambulanceredder, men på grund af mit handicap har jeg altid mødt negativitet og fået at vide, at det nok ikke var den vej, jeg skulle gå. Men mit handicap er medfødt, så jeg ved, hvad jeg kan. Så da Bios slår de her stillinger op til at køre sygetransport, tænker jeg, at det er nok noget af det tætteste, jeg kan komme på, fortæller Anders Thornfeldt Jensen.

Men selv om han både havde erhvervskørekort og de nødvendige kurser til at passe sit arbejde med at køre liggende sygetransporter, opdagede han pludselig, at folk på internettet var begyndt at diskutere hans handicap.